ai4bharat/Pralekha huggingface dataset:
குடியரசுத் தலைவர் செயலகம்
கென்யா நாட்டின் உச்சநீதிமன்ற குழு குடியரசுத் தலைவருடன் சந்திப்பு
கென்யா நாட்டின் உச்சநீதிமன்ற தலைமை நீதிபதி மார்த்தா கே.கூம் தலைமையிலான குழுவினர் குடியரசுத் தலைவர் திருமதி. திரௌபதி முர்முவை குடியரசுத் தலைவர் மாளிகையில் இன்று  சந்தித்தனர்.
அவர்களை வரவேற்றுப் பேசிய குடியரசுத் தலைவர், இந்தியாவுக்கும், கென்யாவுக்கும் பல நூற்றாண்டுகள் பழமையான நட்புறவு உள்ளது என்று கூறினார். கென்யாவின் புதிய அரசுடன் உயர்நிலை ஒத்துழைப்பைத் தொடர்ந்து பராமரிக்க இந்தியா ஆவலுடன் உள்ளது என்று அவர் தெரிவித்தார். இரு நாடுகளும் இருதரப்பு வர்த்தக உறவுகளை மேலும் வலுப்படுத்த நடவடிக்கை எடுக்க வேண்டும் என்று அவர் வலியுறுத்தினார்.
நீதிபதி மார்த்தா கே.கூம் தான் கென்யா உச்சநீதிமன்றத்தின் முதல் பெண் தலைமை நீதிபதி என்பதையும் குடியரசுத் தலைவர் சுட்டிக் காட்டினார். கென்யாவில் நீதித்துறை செயல்பாடுகள் மற்றும் மகளிருக்கு அதிகாரம் அளிக்கும் நடவடிக்கைகளுக்கு குடியரசுத் தலைவர் திருமதி. திரௌபதி முர்மு பாராட்டுத் தெரிவித்தார்.
-------
AP/PLM/SG/KPG
(Visitor Counter : 84
கலாசாரத்துறை அமைச்சகம்
மத்திய கலாச்சார அமைச்சகத்தின் சங்கீத நாட்டிய அகாடமி சார்பில் நவம்பர் 19 மற்றும் 20-ம் தேதிகளில் இந்தியா கேட்டில் கலாச்சார நிகழ்ச்சிகளுக்கு ஏற்பாடு
மத்திய கலாச்சார அமைச்சகத்தின் சங்கீத நாட்டிய அகாடமி சார்பில் நவம்பர் 19 மற்றும் 20-ம் தேதிகளில் இந்தியா கேட்டில் கலாச்சார நிகழ்ச்சிகளுக்கு ஏற்பாடு செய்யப்பட்டுள்ளது. இந்த நிகழ்ச்சியில், கேரளாவின் பிரபலமான செண்ட மேளம், கதக்களி நடனம், மணிப்புரி நடனம், பொம்மலாட்டம் ஆகியவை நவம்பர் 19-ம் தேதி நடத்தப்பட உள்ளது. இவற்றுடன் ஒடிசா நடனம் மற்றும் கதக்களி நடன நிகழ்ச்சிகளும் நவம்பர் 20-ம் தேதி இடம் பெறுகிறது. நவம்பர் 19 மற்றும் 20ம் தேதிகளில் செண்ட மேளத்தை தில்லி, பஞ்சவாத்திய அறக்கட்டளை நடத்துகிறது.
கதக்களி நடனம் கலாஆஷிஷ் அமைப்பின் மாணவர்கள் மூலம் நடத்தப்படுகிறது. 19-ம் தேதி, முகமது ஷமீம் மற்றும் குழுவின் பொம்மலாட்டமும், 20-ம் தேதி கலாபாஸ் குழுவின் பொம்மலாட்டமும் நடத்தப்படுகிறது.
கடந்த செப்டம்பர் 8-ம் தேதி பிரதமர் திரு நரேந்திர மோடி, மத்திய விஸ்தா தொடங்கிய பிறகு மத்திய கலாச்சார அமைச்சகம், மகாத்மா காந்தி, குருதேவ் ரவீந்தரநாத் தாகூர், ராஜா ராம் மோகன்ராய் ஆகியோரை நினைவு கூரும் வகையில் இது போன்ற பல கலை நிகழ்ச்சிகளை நடத்தி வருகிறது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றிலிருந்து 7 லட்சத்திற்கும் அதிகமானோர் குணமடைந்துள்ளனர்
உலகத்திலேயே இறப்பு விகிதம் மிக குறைவாக – 2.46 % – இருப்பது இந்தியாவில்தான்
கொவிட்-19 தொற்றால் பாதிக்கப்பட்டு இறப்பவர்களின் விகிதம் இந்தியாவில் தொடர்ந்து குறைந்து வருகிறது. இன்று இந்த விகிதம் 2.46 விழுக்காடு மட்டுமே. இது உலகத்திலேயே மிகக் குறைந்த விகிதமாகும். திறமையான சிகிச்சை முறையினாலும், நிர்ணயிக்கப்பட்ட கவனிப்பு நெறிமுறைகளை சரியாக செயல்படுத்துவதாலும், நடுத்தர பாதிப்பு மற்றும் மிக மோசமான பாதிப்புக்குள்ளானவர்கள் கூட குணமடைகிறார்கள். கொவிட்-19 தொற்றிலிருந்து குணமடைவோர் விகிதம் தொடர்ந்து அதிகரித்து வருகிறது.
கொவிட்-19-க்கு எதிரான போராட்டத்தில் மத்திய அரசு, மாநில மற்றும் யூனியன் பிரதேச அரசுகளுக்கு உதவிக்கரம் நீட்டி வருகிறது. இதன் ஒரு பகுதியாக, புதுதில்லி எய்ம்ஸ் மருத்துவமனையில் இ-ஐசியு என்ற காணொலிக் காட்சி மருத்துவ ஆலோசனைத் திட்டம் துவக்கப்பட்டுள்ளது. இறப்பு விகிதத்தை குறைக்கும் நோக்கத்துடன், அகில இந்திய மருத்துவ அறிவியல் நிறுவனம் , இ-ஐசியு எனப்படும் காணொலிக் காட்சி மருத்துவ ஆலோசனை அமர்வுகளை நடத்தி வருகிறது. இதில் 11 மாநிலங்களில் உள்ள 43 பெரிய மருத்துவமனைகளைச் சேர்ந்த மருத்துவர்கள், கொவிட்-19 நோயாளிகளுக்கு அவசர சிகிச்சை அளிப்பதில் தமக்குள்ள அனுபவங்களைப் பகிர்ந்து கொண்டு, மருத்துவ நிபுணர்களிடமிருந்து தொழில்நுட்ப ஆலோசனைகளையும் பெறுகின்றனர். இதனால் அபாயக் கட்டத்தில் உள்ள நோயாளிகளுக்கு சிகிச்சை அளிக்கும் திறன் கணிசமாகக் கூடியுள்ளது.
கொவிட்-19 தொற்றிலிருந்து, 7 லட்சத்திற்கும் அதிகமானோர் குணமடைந்து வீடு திரும்பியுள்ளனர். அதாவது கொவிட் தொற்றுக்கு சிகிச்சை பெற்று வரும் நோயாளிகளை விட அதிகமாக 3,09,627 பேர் குணமடைந்துள்ளனர். கடந்த 24 மணி நேரத்தில் 22,664 பேர் குணமடைந்துள்ளனர். தற்போது குணமடைவோர் விகிதம் 62.62 விழுக்காடாகும்.
மருத்துவமனைகள் மற்றும் வீட்டு தனிமைப்படுத்துதலில் உள்ள, கொவிட் தொற்று உறுதிபடுத்தப்பட்ட 3,90,459 பேருக்கும், மருத்துவ உதவி அளிக்கப்படுகிறது.
சிறப்பு சேவைகள் மற்றும் கட்டுரைகள்
தபால் நிலையங்களில் கேட்பாரற்று இருக்கும் சேமிப்பு பணம் குறித்த அறிவிப்பு
மூத்த குடிமக்கள் நலநிதி 2016-இன் கீழ் அடையாளப்படுத்தப்பட்டுள்ள கேட்பாரற்று இருக்கும் கணக்குகள்/சான்றிதழ்களை கையாள்வது குறித்து பின்வரும் அறிவிப்பை தபால் துறை வெளியிட்டுள்ளது.
தபால் நிலையங்கள் மற்றும் வங்கிகளில் கேட்பாரற்று இருக்கும் சேமிப்பு பணத்தின் மேலாண்மை மற்றும் கையாளுதல் குறித்த விதிகளை  இந்திய அரசு வெளியிட்டுள்ளது. இதன்படி, இத்தகைய கணக்குகள்  குறித்த விவரங்கள் பொதுவெளியில் வெளியிடப்பட வேண்டும்.
இந்த விதியைப் பின்பற்றி, இத்தகைய கணக்குகள் பற்றிய விவரங்களை தனது இணையதளத்தில்  தபால் துறை வெளியிட்டுள்ளது என்று இதன் மூலம் தெரிவித்துக் கொள்ளப்படுகிறது. மேலும் விவரங்களுக்கு உள்ளூர் தபால் நிலையங்களை அணுகலாம்.
மேற்கண்ட தகவல்களை, தலைமை தபால் அதிகாரி, சென்னை, செய்திக்குறிப்பு ஒன்றில் தெரிவித்துள்ளார்.
பிரதமர் அலுவலகம்
தற்சார்பு இந்தியா ஸ்வயம்பூர்ணா கோவா திட்டத்தின் பயனாளிகள் மற்றும் பங்குதாரர்களுடன் அக்டோபர் 23-ம் தேதி பிரதமர் உரையாட உள்ளார்
தற்சார்பு இந்தியா ஸ்வயம்பூர்ணா கோவா திட்டத்தின் பயனாளிகள் மற்றும் பங்குதாரர்களுடன் 2021 அக்டோபர் 23-ம் தேதி காலை 11 மணிக்கு காணொலி வாயிலாக பிரதமர் திரு நரேந்திர மோடி உரையாட உள்ளார். நிகழ்ச்சியில் அவர் வழங்கவிருக்கும் உரையைத் தொடர்ந்து இந்த உரையாடல் நடைபெறும்.
’தற்சார்பு இந்தியா’ குறித்து பிரதமர் விடுத்த அறைகூவலால் ஊக்கம் பெற்று 2020 அக்டோபர் 1 அன்று ஸ்வயம்பூர்ணா கோவா முன்முயற்சி தொடங்கப்பட்டது. இத்திட்டத்தின் கீழ், மாநில அரசு அலுவலர் ஒருவர் ‘ஸ்வ்யம்பூர்ண மித்ரா’-வாக நியமிக்கப்படுவார்.
அவருக்கு ஒதுக்கப்பட்ட கிராமப் பஞ்சாயத்து அல்லது நகராட்சியை பார்வையிடும் அலுவலர், மக்களுடன் உரையாடுவதோடு, பல்வேறு அரசுத் துறைகளுடன் ஒருங்கிணைந்து தகுதியுடையப் பயனாளிகளுக்கு அரசின் பல்வேறு திட்டங்கள் மற்றும் பலன்கள் சென்றடைவதை உறுதி செய்வார்.
கோவா முதல்வர் திரு பிரமோத் சாவந்த் நிகழ்ச்சியில் கலந்து கொள்கிறார்.
••••••
(
புவி அறிவியல் அமைச்சகம்
அடுத்த 24 மணி நேரத்தில் குஜராத் மாநிலம், கொங்கன் & கோவா மற்றும் மத்திய மகாராஷ்டிரா  ஆகியவற்றில் சில இடங்களில் / பரவலாக கனமான முதல் மிக கன மழை வரை பெய்யக்கூடும், அதன் பின்னர் குறையும்
06.08.2020 தேதியிட்ட குறிப்பிடத்தக்க வானிலை முன்னறிவிப்புகள்
- பருவநிலை காரணமாக காற்றழுத்தத் தாழ்வுப் பகுதி ஒன்று உருவாகியுள்ளது. அது இயல்பான நிலைக்கு தெற்கே உள்ளது. அது மேற்கு பகுதியிலிருந்து ஆகஸ்ட் 8, 2020 முதல் படிப்படியாக வடக்கு நோக்கி நகர்ந்து இமயமலையின் அடிவாரத்தை நோக்கிச் செல்ல வாய்ப்புள்ளது.
- குறைந்த காற்றழுத்தத் தாழ்வுப் பகுதி இப்போது தென்மேற்கு மத்தியப்பிரதேசத்தில் உள்ளது, அதோடு தொடர்புடைய சூறாவளி சுழற்சியும் குறைந்த வெப்பமண்டல எல்லை வரை நீண்டுள்ளது. இது ஆகஸ்ட் 7, 2020க்குள் இது வெகுவாகக் குறைய வாய்ப்புள்ளது.
- அடுத்த 24 மணி நேரத்தில் குஜராத் மாநிலம், கொங்கன், கோவா மற்றும் மத்திய மகாராஷ்டிரா  ஆகியவற்றில் சில இடங்களில் / பரவலாக கனமானது முதல் மிக கனமான மழை பெய்யக்கூடும், அதன் பிறகு படிப்படியாக குறைய தொடங்கும்.; ஆகஸ்ட் 06ஆம் தேதி குஜராத் மாநிலத்தின் சில இடங்களில் கனமான மழை பெய்யக்கூடும்
- அடுத்த 4-5 நாட்களில் தமிழ்நாடு, கேரளா மற்றும் தெற்கு உட்புற கடலோர கர்நாடகா ஆகிய நாடுகளிலும் சில இடங்களில் கனமானது முதல் மிக கனமான மழை பெய்யக்கூடும். ஆகஸ்ட் 06ஆம் தேதி கரையோர கர்நாடகாவின் சில இடங்களில் மிக அதிக மழை பெய்யக்கூடும்; ஆகஸ்ட் 06 முதல் 8 வரை தமிழ்நாட்டின் மலைப்பகுதிகளை ஒட்டிய இடங்களிலும்; ஆகஸ்ட் 06 முதல் 09 தேதிகளில் கேரளா மற்றும் மஹே ஆகிய இடங்களில் பரவலாக கன மழை பெய்யக்கூடும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மோட்டார் வாகன விதிகள், 2021 செயல்படுத்தப்பட்டதன் பலன்கள்: தமிழ்நாட்டில் வசூலிக்கப்பட்ட அபராதம் குறித்த விவரங்கள்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை வழங்கினார்.
அமைச்சகத்திடம் உள்ள தகவல்களின் படி, 2018-ல் மொத்தம் 4,67,041 சாலை விபத்துகள் நடந்துள்ளன. இவற்றில் அதிக வேகத்தின் காரணமாக 3,10,612-ம், மது/போதைப் பொருள் உட்கொண்டு வாகனம் ஓட்டியதன் காரணமாக 12,018-ம் பாதை ஒழுங்கில்லாமை காரணமாக 24,781-ம், சிவப்பு விளக்கை தாண்டியதன் காரணமாக 4,441-ம், கைபேசி பயன்பாட்டின் காரணமாக 9,039-ம், இதர காரனங்களுக்காக 1,06,150-ம் ஏற்பட்டுள்ளன.
2019-ம் ஆண்டில் மொத்தம் 4,49,002 சாலை விபத்துகள் நடந்துள்ளன. இவற்றில் அதிக வேகத்தின் காரணமாக 3,19,028-ம், மது/போதைப் பொருள் உட்கொண்டு வாகனம் ஓட்டியதன் காரணமாக 12,256-ம் பாதை ஒழுங்கில்லாமை காரணமாக 24,431-ம், சிவப்பு விளக்கை தாண்டியதன் காரணமாக 4,443-ம், கைபேசி பயன்பாட்டின் காரணமாக 10,522-ம், இதர காரனங்களுக்காக 78,322-ம் ஏற்பட்டுள்ளன.
2020-ம் ஆண்டில் மொத்தம் 3,66,138 சாலை விபத்துகள் நடந்துள்ளன. இவற்றில் அதிக வேகத்தின் காரணமாக 2,65,343-ம், மது/போதைப் பொருள் உட்கொண்டு வாகனம் ஓட்டியதன் காரணமாக 8,355-ம் பாதை ஒழுங்கில்லாமை காரணமாக 20,228-ம், சிவப்பு விளக்கை தாண்டியதன் காரணமாக 2,721-ம், கைபேசி பயன்பாட்டின் காரணமாக 6,753-ம், இதர காரனங்களுக்காக 62,738-ம் ஏற்பட்டுள்ளன.
புதிய சட்டத்தின் வாயிலாக நாடு முழுவதும் 1 செப்டம்பர் 2019 முதல் 31 டிசம்பர் வரை ரூ 5507302804-ம், 1 ஜனவரி 2020 முதல் 31 ஜனவரி 2020 வரை ரூ 15645721915-ம், 1 ஜனவரி 2021 முதல் 31 ஜனவரி 2021 வரை ரூ 21042952569-ம் அபராதமாக வசூலிக்கப்பட்டுள்ளது.
தமிழ்நாட்டில் 1 செப்டம்பர் 2019 முதல் 31 டிசம்பர் வரை ரூ 267552184-ம், 1 ஜனவரி 2020 முதல் 31 ஜனவரி 2020 வரை ரூ 870410836-ம், 1 ஜனவரி 2021 முதல் 31 ஜனவரி 2021 வரை ரூ 922475383-ம் அபராதமாக வசூலிக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1794697
---
(Visitor Counter : 191
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 199.01 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 199.01 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.06 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1851929
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தில்லி ஹெரிட்டேஜ் சுழற்சங்கம் பத்திரிகை தகவல் அலுவலகத்துடன் இணைந்து மீண்டும் மீண்டும் பயன்படுத்தக்கூடிய 50,000 முகக்கவசங்களை வழங்கியது. பத்திரிகை தகவல் அலுவலக முதன்மைத் தலைமை இயக்குனர் முகக்கவசங்களை விநியோகித்தார்
தற்போதைய கோவிட் நெருக்கடி சமயத்தில் நாட்டு மக்களுக்கு நிவாரணப்
பொருட்களை வழங்கி உதவுமாறு பிரதமர் திரு நரேந்திர மோடி
கேட்டுக்கொண்டதற்கு இணங்க, டில்லி ஹெரிட்டேஜ் சுழற்சங்கம் பத்திரிகை தகவல் அலுவலகத்துடன் இணைந்து மீண்டும் மீண்டும் பயன்படுத்தக்கூடிய சுமார் 50,000 முகக்கவசங்களை வழங்கியுள்ளது.
உலகெங்கும் நல்லெண்ணத்தையும் அமைதியையும் மேம்படுத்துவதற்கு மனிதாபிமான சேவைகளை வழங்குவதில் வர்த்தக மற்றும் தொழில்துறைத் தலைவர்களை ஒருங்கிணைத்து பணியாற்றிவரும் சர்வதேச அமைப்பு சர்வதேச சுழற்சங்கம் எனப்படும் ரோட்டரி இன்டர்நேசனல் ஆகும். இச்சங்கம் வழங்கியுள்ள முகக்கவசங்கள் முழு அடைப்புக் காலத்தில் பெண் தையல் தொழிலாளர்கள் தங்கள் வீடுகளில் இருந்தே தயாரித்தவை ஆகும்.
(பத்திரிகை தகவல் அலுவலக முதன்மைத் தலைமை இயக்குனர் திரு குல்தீப் சிங் தட்வாலியா முகக்கவசங்களை விநியோகித்தார். இந்த நிகழ்ச்சியை தில்லி ஹெரிடெஜ் ரோட்டரி சங்கத்தின் சார்பாக பத்திரிகை தகவல் அலுவலக கூடுதல் முதன்மைத் தலைமை இயக்குனர் திரு ராஜிவ் ஜெயின் மற்றும் ரோட்டரி ஹெரிடேஜ் தலைவர் திரு ராகேஷ் ஜெயின் ஒருங்கிணைத்து நடத்தினர். தில்லி காவல் துறையின் பார்லிமெண்ட் தெரு துணை ஆணையாளர் திரு ஐஷ் ஷிங்கால், கேந்திரிய பண்டார் தலைவர் மற்றும் மேலாண் இயக்குனர் திரு.முகேஷ் குமார் ஆகியோர் இன்று தேசிய ஊடக மையத்தில் இந்தக் கவசங்களைப் பெற்றுக் கொண்டனர். முன்னதாக , முதன்மைத் தலைமை இயக்குனர், பத்திரிகையாளர்களுக்கு முகக் கவசங்களை வழங்கினார் .
மின்னணு மற்றும் தகவல் தொழில்நுட்பம்
பெண்களின் 6 ஸ்டார்ட் அப் நிறுவனங்கள் கொவிட்-19 ஸ்ரீ சக்தி சவால் விருதை வென்றுள்ளன
ஐ.நா பெண்கள் அமைப்பு, இந்திய அரசு இணைந்து நடத்திய கொவிட்-19 ஸ்ரீ சக்தி சவால் விருது, பெண்கள் நடத்தும் ஆறு ஸ்டார்ட் நிறுவனங்களுக்கு வழங்கப்படுகிறது.
பெரும் அளவிலான பெண்களிடம் தாக்கத்தை ஏற்படுத்தும் வகையில் பிரச்னைகளுக்குத் தீர்வு காணுதல் அல்லது கொவிட்-19-க்கு எதிரான போரில் உதவுவதற்கான புதுமையான தீர்வுகளுடன் செயல்படும் பெண்கள் நடத்தும் ஸ்டார்ட் அப் நிறுவனங்களை ஊக்குவிக்கும் நோக்கத்துடன் இந்த போட்டி கடந்த 2020 ஏப்ரல் மாதம் அறிவிக்கப்பட்டது.
இந்திய அரசின் MyGov என்ற புதுமையான தளத்தில் இந்த தனித்தன்மை வாய்ந்த சவால் தொடங்கப்பட்டது. பெரும் அளவிலான பெண்களிடம் தாக்கத்தை ஏற்படுத்தும் வகையில் பிரச்னைகளுக்குத் தீர்வு காண்பதற்கான புதுமையான தீர்வுகளுடன் செயல்படும் ஸ்டார்ட் அப் நிறுவனங்கள், பெண்கள் நடத்தும் ஸ்டார்ட் அப் நிறுவனங்களிடம் இருந்து விண்ணப்பங்கள் பெறப்பட்டன.
கருத்தியல் நிலை மற்றும் கருத்து ஆதாரம் நிலை ஆகிய இரண்டு கட்டங்களாக இந்த சவால் அமல்படுத்தப்பட்டது. இந்த சவாலுக்கு நாடு முழுவதும் கிடைத்த வரவேற்பு காரணமாக 1265 விண்ணப்பங்கள் பெறப்பட்டன. விண்ணப்பங்களை முழுமையாகப் பரிசோதனை செய்த பின்னர், 25 ஸ்டார்ட் அப் நிறுவனங்கள் நடுவர்களிடம் தங்கள் கருத்துகளை எடுத்து வைக்க வாய்ப்புகள் அளிக்கப்பட்டன.
ஸ்டார்ட் அப் நிறுவனங்கள் முன்மொழிந்த தீர்வுகள் புதுமையானதாக, உபயோகத்தன்மை வாய்ந்ததாக, ஏற்றதாக இருக்கிறதா என்றும், அவர்கள் முன்வைத்த கருத்து சமூகத்தில் தாக்கம் ஏற்படுத்தும் வகையில் இருக்கிறதா என்றும் நடுவர்கள் மதிப்பீடு செய்தனர். இதன் தொடர்ச்சியாக அடுத்த கட்டத்துக்கு 11 ஸ்டார்ட் அப் நிறுவனங்கள் தேர்வு செய்யப்பட்டன.
தேர்வு செய்யப்பட்ட 11 ஸ்டார்ட் அப் நிறுவனங்களும் அவர்களின் யோசனைகளை மேலும் மேம்படுத்த உதவியாக தலா ரூ.75 ஆயிரம் பரிசு அளிக்கப்பட்டது. குறிப்பிட்ட காலத்துக்குள் இந்த 11 ஸ்டார்ட் அப் நிறுவனங்களும் தங்களது தீர்வுகளை மேலும் மேம்படுத்தினர். இந்த 11 நிறுவனங்களும் நடுவர்கள் முன்பு 2020 அக்டோபர் 27-ம் தேதி இறுதியான முன்மொழிவுகளை அளித்தனர். அனைத்து தீர்வுகளும் மிகவும் சிறந்தவையாக இருந்ததால் எதனை தேர்வு செய்வது என்று நடுவர்களுக்கு சிரமம் ஏற்பட்டது. விரிவான ஆலோசனைகள் மற்றும் விவாதங்களுக்குப் பிறகு மூன்று ஸ்டார்ட் அப் நிறுவனங்களை நடத்தும் பெண்கள் வெற்றி பெற்றவர்களாக அறிவிக்கப்பட்டனர். அதிக திறனுடன் கூடிய ஸ்டார்ட் நிறுவனங்களை ஊக்குவிக்கும் விதமாக மேலும் 3 நிறுவனங்களுக்கு, வாக்குறுதி தீர்வுகள் என்ற தலைப்பில் அங்கீகாரம் அளிக்கப்பட்டது.
ரூ.5 லட்சம் பரிசுடன் வெற்றி பெற்றவர்கள்
1.டாக்டர் பி.காயத்ரி ஹெலா, பெங்களூருவில் உள்ள ரீசதா லைஃப் சயின்ஸ் பிரைவேட் லிமிடெட் நிறுவனத்தைச் சேர்ந்தவர்.
2. ரோமிதா கோஷ், கேன்சர் நோயில் இருந்து மீண்டவர், ஐஹீல் ஹெல்த் டெக் பிரைவேட் லிமிடெட் நிறுவனத்தின் நிறுவனர், சிம்லா.
3. டாக்டர் அஞ்சனா ராம்குமார், டாக்டர் அனுஷ்கா அசோகன், தன்மந்த்ரா இன்னோவேஷன்ஸ் பிரைவேட் லிமிடெட், கேரளா
ரூ. 2 லட்சம் பரிசு பெற்றவர்வகள்:
1.வசந்தி பழனிவேல், செரஜன் பயோ தெரபியூடிக்ஸ் பிரைவேட் லிமிடெட், பெங்களூரு
2. சிவி கபில், எம்பதி டிசைன் லேப்ஸ், பெங்களூரு
3. ஜெயா பிரஸ்கார், அங்கிதா பிரஸ்கார் ஸ்டீரிம் மைன்ட்ஸ்
மேலும் தகவல்களுக்கு கீழ் குறிப்பிட்ட ஆங்கில செய்திக்குறிப்பை பார்க்கவும்;
https://pib.gov.in/PressReleseDetailm.aspx?PRID=1669816
ரசாயனம் மற்றும் உரங்கள் அமைச்சகம்
வெட்டுக்கிளிகளைக் கட்டுப்படுத்தும் பூச்சிக்கொல்லி மருந்துகளை ஈரானுக்கு அளிக்க எச்.ஐ.எல்.  நிறுவனம் தீவிரம்.
மத்திய பொதுப் பணித் துறையின் நன்மதிப்பு ரேட்டிங் BB-யில் இருந்து
BBB ஆக உயர்வு.
கோவிட்-19 முடக்கநிலையால் ஏற்பட்டுள்ள மூலப் பொருள்கள் பிரச்சினை மற்றும் இதர சவால்களுக்கு மத்தியில், ரசாயனங்கள் மற்றும் உரங்கள் துறை அமைச்சகத்தின் கீழ் உள்ள ரசாயனங்கள் மற்றும் பெட்ரோகெமிக்கல்ஸ் துறையின் கீழ் செயல்படும் எச்.ஐ.எல்.  லிமிடெட் என்ற பொதுத் துறை நிறுவனம், உரிய காலத்தில் பூச்சிக்கொல்லி மருந்துகளை உற்பத்தி செய்து வேளாண்மை சமுதாயத்தினருக்கு அளிப்பதை உறுதி செய்துள்ளது.
எச்.ஐ.எல். நிறுவனம் இப்போது அரசுகளுக்கு இடையிலான ஏற்பாட்டின் கீழ் ஈரானுக்கு வெட்டுக்கிளிக் கட்டுப்பாட்டுத் திட்டத்துக்கு வழங்குவதற்காக 25 MT அளவில் மாலதியான் டெக்னிக்கல் மருந்தை உற்பத்தி செய்யும் பணியில் ஈடுபட்டுள்ளது. ஈரானுக்காக இதைத் தயாரித்து வழங்க வேண்டும் என்று எச்.ஐ.எல். நிறுவனத்தை மத்திய உள்துறை அமைச்சகம் கேட்டுக் கொண்டிருந்தது.
இந்த மத்திய பொதுத் துறை நிறுவனத்தின் நன்மதிப்பு ரேட்டிங் நிலை BB என்பதில் இருந்து BBB ஆக உயர்ந்துள்ளது. இது ஸ்திரத்தன்மையான மூலதனத்திற்கான கிரேடு ஆகும்.
இந்த நிறுவனம் லத்தீன் அமெரிக்க நாடான பெரூவுக்கு 10 MT அளவுக்கு மன்கோஜெப் என்ற பூஞ்சைக்கொல்லி மருந்தை ஏற்றுமதி செய்துள்ளது. அடுத்த ஒரு வாரத்தில் மேலும் 12 MT அளவுக்கு ஏற்றுமதி செய்யவுள்ளது.
வெட்டுக்கிளிக் கட்டுப்பாட்டுத் திட்டத்திற்காக மாலதியான் டெக்னிக்கல் மருந்தை ராஜஸ்தான், குஜராத் மாநிலங்களுக்கு வழங்குவதற்கு வேளாண்மை மற்றும் விவசாயிகள் நலன் அமைச்சகத்துடன் எச்.ஐ.எல். ஒப்பந்தம் கையெழுத்திட்டுள்ளது. கடந்த வாரம் வரையில் இந்த நிறுவனம் 67 MT அளவுக்கு மாலதியான் டெக்னிக்கல் உற்பத்தி செய்து, வழங்கியுள்ளது.
டெங்கு மற்றும் சிக்குன்குனியா கட்டுப்பாட்டுக்காக மாநகராட்சிகளுக்கும் மாலதியான் டெக்னிக்கல் மருந்தை எச்.ஐ.எல். வழங்கியுள்ளது.
குடும்ப நலத் துறை அளித்த உத்தரவின்பேரில் NVBDCP திட்டங்களுக்காக ராஜஸ்தான், பஞ்சாப், ஒடிசா, ஆந்திரப்பிரதேசம் போன்ற பல்வேறு மாநிலங்களுக்கு 314 MT அளவுக்கு DDT 50% wdp மருந்து அளிக்கப்பட்டுள்ளது. இன்னும் 252 MT அளவுக்கு மற்ற மாநிலங்களுக்கு வழங்கப்பட உள்ளது.
முடக்கநிலை அமல் காலத்தில் 2020 மே 15ஆம் தேதி வரையில் எச்.ஐ.எல். நிறுவனம் 120 MT அளவுக்கு மாலதியான் டெக்னிக்கல், 120.40 MT அளவுக்கு DDT டெக்னிக்கல், 288 MT அளவுக்கு DDDT 50%, 21 MT அளவுக்கு எச்.ஐ.எல். கோல்டு , ஏற்றுமதிக்காக 12 MT அளவுக்கு மான்கோஜெப் பூஞ்சான் கொல்லி, 35 MT அளவுக்கு மற்ற வேளாண் ரசாயன மருந்துகளைத் தயாரித்துள்ளது. வேளாண் சமுதாயத்தினரும், சுகாதாரத் துறையினரும் முடக்கநிலையால் பாதிக்கப்படாமல் இருப்பதற்காக இவை தயாரிக்கப் பட்டுள்ளன.
பிரதமர் அலுவலகம்
இளம் கண்டுபிடிப்பாளர்கள் மற்றம் தொழில் முனைவோருடன் பிரதமர் திரு நரேந்திர மோடி நாளை கலந்துரையாடுகிறார்
(இளம் கண்டுபிடிப்பாளர்கள் மற்றும் தொழில் முனைவோர்கள் பங்கேற்கும் கலந்துரையாடல் நிகழ்ச்சியில் பிரதமர் திரு நரேந்திர மோடி நாளை கலந்து கொள்கிறார்.
இளைய தலைமுறையைச் சேர்ந்த புதிய தொழில் தொடங்குவோர் மற்றும் கண்டுபிடிப்பாளர்கள் நிறைந்த உலகில், நாளை காலை 9.30 மணி அளவில், மிகவும் உற்சாகம் அளிக்கக் கூடிய நிகழ்ச்சியில், அவர்களுடன் தாம் கலந்துரையாட இருப்பதாக பிரதமர் தெரிவித்துள்ளார். தொழில் தொடங்குவதில் சிறந்து விளங்கும் தொழில் முனைவோராகக் கருதப்படும் முன்னணி இளம் கண்டுபிடிப்பாளர்களின் கருத்துக்களை நேரடியாகக் கேட்டறிய இந்தக் கலந்துரையாடல் மிகப்பெரிய வாய்ப்பை அளித்துள்ளது.
புதிய தொழில் தொடங்குவது மற்றும் கண்டுபிடிப்புகளுக்கான கேந்திரமாக இந்தியா உருவெடுத்துள்ளது. எதிர்காலத்திற்கு தேவையான தொலைநோக்கு மற்றும் வரையறைக்கு அப்பாற்பட்ட சிந்தனைத்திறன் காரணமாக இந்திய இளைஞர்கள் தனித்துவம் வாய்ந்தவர்களாக திகழ்கின்றனர். நாளைய கலந்துரையாடலின்போது, சிறந்த தொழில் முனைவோரை உருவாக்கும் மையங்கள் மற்றும் முன்னணி மெருகேற்றும் மையங்களிலிருந்து வரும் இளைஞர்கள் பங்கேற்க உள்ளனர்.
குறிப்பாக, நாளைய கலந்துரையாடல் நிகழ்ச்சியில் பங்கேற்குமாறு எனது அருமை இளம் நண்பர்களை நான் கேட்டுக்கொள்கிறேன். கற்றறிந்து, வளர்ச்சியடைந்து, உத்வேகம் அடைய இதுவே மிகச்சிறந்த வாய்ப்பாகும். “நரேந்திர மோடி செல்போன் செயலி” அல்லது டி டி நியூஸ் லைவ் மூலமாக இந்தக் கலந்துரையாடலில் பங்கேற்கலாம். நீங்கள் தெரிவிக்க விரும்பும் கருத்துக்கள் அல்லது பரிந்துரைகள் ஏதேனும் இருப்பின், அதனை சமூக ஊடகங்கள் வாயிலாக பகிர்ந்து கொள்ளலாம்.
-----
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 164.44 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 21,05,611
கொவிட் சிகிச்சை பெறுபவர்கள் 5.18%ஆக உள்ளனர்.
குணமடைந்தோர் விகிதம் தற்போது 93.60%சதவீதம்
கடந்த 24 மணி நேரத்தில் 3,47,443 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,80,24,771 என அதிகரித்துள்ளது.
கடந்த 24 மணி நேரத்தில் 2,51,209 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 15.88சதவீதம் ஆகும்
வாராந்திர பாதிப்பு விகிதம் 17.47 சதவீதம் ஆகும்
இதுவரை மொத்தம் 72.37 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 15,82,307 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793116
கனரகத் தொழில்கள் அமைச்சகம்
கடந்த 3 ஆண்டுகளில், மொத்தம் 5,17,322 மின்சார வாகனங்கள் பதிவு: மக்களவையில் தகவல்
கடந்த 3 ஆண்டுகளில், மொத்தம் 5,17,322 மின்சார வாகனங்கள் பதிவு செய்யப்பட்டுள்ளதாக மத்திய கனரகத் தொழில்துறை இணையமைச்சர் திரு கிரிஷன் பால் குர்ஜார் தெரிவித்தார்.
அவர் மக்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
நாட்டில் மின்சார வாகனங்களுக்கு விரைவில் மாறவும், மின்சார வாகனங்களை தயாரிக்கும் Faster Adoption and Manufacturing of  Electric Vehicles in India  ஃபேம் இந்தியா திட்டம் 2015ம் ஆண்டு கொண்டுவரப்பட்டது. தற்போது இரண்டாவது ஃபேம் இந்தியா திட்டம் கடந்த 2019-ஆம் ஆண்டு ஏப்ரல் 1-ஆம் தேதி முதல் 5 ஆண்டுகளுக்கு அமல்படுத்தப்படுகிறது. இதற்கான மொத்த பட்ஜெட் உதவி ரூ.10,000 கோடி. இந்த இரண்டாவது கட்டத்தில் 7090 மின்சார பஸ்கள், 5 லட்சம் 3 சக்கர மின்சார வாகனங்கள், 55,000 மின்சார கார்கள், 10 லட்சம் 2 சக்கர மின்சார வாகனங்களுக்கு நிதியுதவி அளிக்க திட்டமிடப்பட்டுள்ளது. மின்சார வாகனங்களை தயாரிக்க 38 நிறுவனங்கள் பதிவு செய்துள்ளன. இவற்றின் விவரம் இணைப்பு -1-இல் கொடுக்கப்பட்டுள்ளது. கடந்த 2018-ஆம் ஆண்டு முதல் கடந்த ஜூலை 19-ஆம் தேதி வரை, நாட்டில் 5,17,322 மின்சார வாகனங்கள் பதிவுசெய்யப்பட்டுள்ளன.ஃபேம் -2 திட்டத்தின் கீழ், இரு சக்கர மின்சார வாகனங்களுக்கான ஊக்கத் தொகை ரூ.10 ஆயிரத்திலிருந்து, ரூ.15 ஆயிரமாக அதிகரிக்கப்பட்டுள்ளது.பேட்டரி விலையை குறைக்க, நவீன பேட்டரி தயாரிப்புக்கு, உற்பத்தியுடன் தொடர்புடைய ஊக்குவிப்பு திட்டத்துக்கு மத்திய அரசு ஒப்புதல் அளித்துள்ளது.மின்சார வாகனங்களுக்கான ஜிஎஸ்டி வரி 12 சதவீதத்திலிருந்து 5 சதவீதமாக குறைக்கப்பட்டுள்ளது;மின்சார வாகனங்களுக்கு அனுமதி, சாலை வரி ஆகியவற்றிலிருந்து விலக்கு அளிப்பதற்கான அறிவிப்பையும், மத்திய சாலை போக்குவரத்து அமைச்சகம் அறிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744394
-----
(Visitor Counter : 216
தகவல் மற்றும் ஒலிபரப்பு அமைச்சகம்
53 வது இந்திய சர்வதேச திரைப்பட விழாவில் இந்தி சினிமாவில் பாலின பங்கேற்பு குறித்த மாஸ்டர் வகுப்பு
கோவாவின் பனாஜியில் நடந்து வரும் 53வது இந்திய சர்வதேச திரைப்பட விழாவில் இன்று டாடா இன்ஸ்டிடியூட் ஆஃப் சோஷியல் சயின்ஸுடன்  இணைந்து இந்தி சினிமாவில் பாலின பங்கேற்பு குறித்த மாஸ்டர் வகுப்பு நடத்தப்பட்டது. “திரைப்படத்தின் உச்சவரம்பை உடைப்போம்: ஹிந்தி சினிமாவில் பாலினம் மற்றும் வேலை” என்ற தலைப்பில் விளக்கக்காட்சி அளிக்கப்பட்டது.
ஹிந்தி சினிமாவில் திரையில் மற்றும் திரைக்கு பின்னல் இருக்கும் துறைகளில் பாலினம் மற்றும் வேலை பற்றிய ஆய்வின் முடிவுகள் இந்த மாஸ்டர் வகுப்பில் விவாதிக்கப்பட்டது. 35 படங்களில் இருந்து மொத்தம் 1930 கதாபாத்திரங்கள் பகுப்பாய்வு செய்யப்பட்டன. பெண் குழு உறுப்பினர்களுக்கான திரைப்படத் தயாரிப்பில் மிகவும் பிரபலமான துறைகள், அவர்கள் பணிபுரியும் நிலைகள் மற்றும் திரைப்பட விருதுகளை வென்ற பெண்களின் பங்கு ஆகியவற்றையும் இந்த ஆய்வு ஆராய்ந்துள்ளது.
‘டிஸ்’ ஆய்வுக் குழுவைச் சேர்ந்த பேராசிரியர் லட்சுமி லிங்கம், பேராசிரியர் ஷில்பா பாட்கே மற்றும் திருமதி ரஷ்மி லம்பா, தேசிய விருது பெற்ற திரைப்பட விமர்சகர் திருமதி மீனாட்சி ஷெட்டே மற்றும் பிரபல திரைப்பட இயக்குனர் திரு. பூஷன் கிருபலானி ஆகியோர் அடங்கிய குழு இந்த தலைப்பை குறித்த தங்களின் விவாதங்களை எடுத்துவைத்தது. 'இந்தி சினிமாவில் பாலினப் பங்கேற்பு' என்ற தலைப்பில் குழு உறுப்பினர்கள் தங்கள் கருத்துக்களைப் பகிர்ந்து கொண்டனர்.
ஊடகம் மற்றும் கலாச்சார ஆய்வுகளுக்கான பிரிவின் தலைவியர் பேராசிரியர் லக்ஷ்மி லிங்கம், “பெண்கள் பெரும்பாலும் திரைப்பட தயாரிப்பிற்குப்பின் பணி கட்டங்களில் உள்ளனர், அதே சமயம் ஆக்கப்பூர்வமான முடிவெடுக்கும் செயல்பாட்டில் அவர்களின் பங்கு குறைவாக உள்ளது” . கடந்த 75 ஆண்டுகளில் தேசம் மத்திய தகவல் மற்றும் ஒளிபரப்பு அமைச்சகம் 4 பெண் அமைச்சர்களையும், மத்திய திரைப்பட சான்றிதழ் வாரியம்  கடந்த 72 ஆண்டுகளில் 4 பெண் தலைவர்களையும், கடந்த 13 ஆண்டுகள் 29% பெண் உறுப்பினர்களையும் மட்டுமே பெற்றுள்ளது என்பதை அவர் எடுத்துரைத்தார்.
கோல்ட் ஃபிஷ் திரைப்படத்தின் இயக்குனர் திரு. புஷன் கிரிபலானி, தனது படப்பிடிப்பு தளத்தில் பெண்களின் எண்ணிக்கை அதிகரித்து வருவது மகிழ்ச்சியாக உள்ளது என்றும், படப்படிப்பின் போது பெண்கள் இருப்பது ஆண்களின் நடத்தையை எப்படி நேர்மறையாக மாற்றுகிறது என்பது குறித்தும் பேசினார்.
தொழில்துறையில் உள்ள பெண் வெறுப்பு பற்றி பேசுகையில், திரு. கிருபலானி, "நான் ஒளிப்பதிவாளராக நுழைந்த ஒவ்வொரு திரைப்பட அணியிலும் பெண் வெறுப்பு நிறைந்திருந்தது. நான் அதில் ஒரு பகுதியாக இருக்க விரும்பவில்லை. அதனால்தான் நான் சுயாதீனத் திரைப்படத்தை தேர்ந்தெடுத்தேன்" என்று குறிப்பிட்டார்.
‘வை லாய்டர்’ என்ற புத்தகத்தின் இணை ஆசிரியரும், ‘அண்டர் தி ஓபன் ஸ்கை ’ என்ற ஆவணப்படத்தின் இணை இயக்குநருமான பேராசிரியர் ஷில்பா பாட்கே, கல்வியறிவு விகிதம் அதிகமாகியிருந்தாலும், தொழில்களில் பெண்களின் பங்கேற்பு குறைந்து வருவதை சுட்டிக்காட்டினார்.
திருமிகு ராஷ்மி லம்பா, திரைப்படங்களில் பெண்களை முன்மாதிரியாக வழங்குவதன் முக்கியத்துவம் பற்றி பேசினார். சிறந்த திரைப்பட விமர்சகருக்கான தேசிய விருது பெற்ற திருமிகு மீனாட்சி ஷெட்டே கேரளாவில் நடிகைக்கு ஏற்பட்ட பாலியல் பிரச்சனை குறித்து பேசினார். கேரள திரையுலகில் உள்ள பெண்கள் கூட்டமைப்பு குற்றம் சாட்டப்பட்டவருக்கு எந்த ஒரு படத்தில்லும் வாய்ப்பு வழங்காமல் அவரை தண்டித்துள்ளதாக அவர் குறிப்பிட்டார்.